CELEX: 32010R0589
Language: hu
Date: 2010-07-05 00:00:00
Title: A Bizottság 589/2010/EU rendelete ( 2010. július 5. ) az 53/2010/EU tanácsi rendeletnek a IIIa övezet uniós vizein, valamint a IIa és IV övezet uniós vizein folytatott homokiangolna-halászatra vonatkozó fogási korlátozások tekintetében történő módosításáról

6.7.2010   
            
            
               HU
            
            
               Az Európai Unió Hivatalos Lapja
            
            
               L 170/7
            
         A BIZOTTSÁG 589/2010/EU RENDELETE
   (2010. július 5.)
   az 53/2010/EU tanácsi rendeletnek a IIIa övezet uniós vizein, valamint a IIa és IV övezet uniós vizein folytatott homokiangolna-halászatra vonatkozó fogási korlátozások tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fogási korlátozások hatálya alá tartozó vizeken tartózkodó uniós hajókra és az uniós vizekre bizonyos halállományok és halállománycsoportok tekintetében alkalmazandó halászati lehetőségeknek a 2010. évre történő meghatározásáról szóló, 2010. január 14-i 53/2010/EU tanácsi rendeletre (1) és különösen annak 5. cikke (3) bekezdésére,
   mivel:
   
               (1)
            
            
               Az ICES IIa és IV övezet tekintetében az 53/2010/EU rendelet IA. melléklete megállapítja a homokiangolna-félékre vonatkozó fogási korlátozásokat.
            
         
               (2)
            
            
               Az 53/2010/EU rendelet IID. mellékletének 6. pontja értelmében a Bizottságnak a Nemzetközi Tengerkutatási Tanács (ICES) és a halászati tudományos, műszaki és gazdasági bizottság (HTMGB) szakvéleménye alapján felül kell vizsgálnia az említett övezetek tekintetében a homokiangolna-állományra vonatkozó, 2010. évi teljes kifogható mennyiséget (TAC) és kvótákat.
            
         
               (3)
            
            
               A HTMGB szerint az 53/2010/EU rendelet IID. mellékletének 6. pontjában szereplő képlet alapján a TAC legfeljebb 400 000 tonna lehet.
            
         
               (4)
            
            
               A homokiangolna-félék olyan északi-tengeri állományt képeznek, amellyel kapcsolatban a Közösség és Norvégia jelenleg nem folytat közös gazdálkodást, jóllehet az állomány területileg megoszlik a két fél között. Az e rendeletben előírt intézkedések összhangban vannak a Norvégiával folytatott azon konzultációkkal, amelyekre az Európai Bizottság és Norvégia részvételével 2010. január 26-án megtartott halászati konzultációk következtetéseit összefoglaló, kölcsönösen elfogadott jegyzőkönyv rendelkezései értelmében került sor. Következésképpen az ICES IIa és IV övezet uniós vizeire vonatkozó TAC EU-ra eső részét célszerű a 400 000 tonna 90 %-ában meghatározni.
            
         
               (5)
            
            
               A Norvégiával folytatott tárgyalások alapján a TAC EU-ra jutó részéből Norvégiának kiosztott mennyiséget indokolt 20 000 tonnáról 27 500 tonnára emelni ellentételezésként azokért a halászati lehetőségekért, amelyeket az EU más fajok tekintetében kapott a norvég vizekre vonatkozóan.
            
         
               (6)
            
            
               A halászati tudományos, műszaki és gazdasági bizottság ajánlása szerint a teljes kifogható mennyiséget indokolt 4,23 %-kal megnövelni annak érdekében, hogy az az ICES IIIa övezet uniós vizeire is vonatkozzon.
            
         
               (7)
            
            
               Az 53/2010/EU rendelet IA. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 53/2010/EU rendelet IA. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 21., 2010.1.26., 1. o.
   
      MELLÉKLET
      Az 53/2010/EU rendelet IA. melléklete a következőképpen módosul:
      A IIIa övezet uniós vizei, valamint a IIa és IV övezet uniós vizei tekintetében a homokiangolna-félékre vonatkozó bejegyzés helyébe a következő bejegyzés lép:
      
         
                     
                                 „Faj
                              
                              
                                 :
                              
                              
                                 Homokiangolna-félék
                                 
                                    Ammodytidae
                                 
                              
                           
                  
                     
                                 Övezet
                              
                              
                                 :
                              
                              
                                 A IIIa övezet uniós vizei, valamint a IIa és IV övezet uniós vizei (1)
                                 
                                 SAN/2A3A4.
                              
                           
               
                     Dánia
                  
                  
                     327 250 (2)
                     
                  
                  
                      
                  
               
                     Egyesült Királyság
                  
                  
                     7 153 (3)
                     
                  
                  
                      
                  
               
                     Németország
                  
                  
                     500 (4)
                     
                  
                  
                      
                  
               
                     Svédország
                  
                  
                     12 017 (5)
                     
                  
                  
                      
                  
               
                     EU
                  
                  
                     346 920 (6)
                     
                  
                  
                     Analitikai TAC.
                     A 847/96/EK rendelet 3. cikke nem alkalmazandó.
                     A 847/96/EK rendelet 4. cikke nem alkalmazandó.
                     A 847/96/EK rendelet 5. cikkének (2) bekezdése alkalmazandó.
                  
               
                     Norvégia
                  
                  
                     27 500 (7)
                     
                  
               
                     Feröer szigetek
                  
                  
                     2 500
                  
               
                     TAC
                  
                  
                     376 920
                  
               
      
         (1)  Kivéve az egyesült királyságbeli alapvonalaktól számított 6 mérföldön belüli vizeket Shetlandnél, a Fair-szigetnél és Foulánál.
      
         (2)  Ebből legfeljebb 311 289 tonna halászható a IIa és IV övezet uniós vizein. A fennmaradó mennyiség kizárólag az ICES IIIa övezet közösségi vizein halászható (SAN/*03A.).
      
         (3)  Ebből legfeljebb 6 804 tonna halászható a IIa és IV övezet uniós vizein. A fennmaradó mennyiség kizárólag az ICES IIIa övezet közösségi vizein halászható (SAN/*03A.).
      
         (4)  Ebből legfeljebb 476 tonna halászható a IIa és IV övezet uniós vizein. A fennmaradó mennyiség kizárólag az ICES IIIa övezet közösségi vizein halászható (SAN/*03A.).
      
         (5)  Ebből legfeljebb 11 431 tonna halászható a IIa és IV övezet uniós vizein. A fennmaradó mennyiség kizárólag az ICES IIIa övezet közösségi vizein halászható (SAN/*03A.).
      
         (6)  Ebből legfeljebb 330 000 tonna halászható a IIa és IV övezet uniós vizein. A fennmaradó mennyiség kizárólag az ICES IIIa övezet közösségi vizein halászható (SAN/*03A.).
      
         (7)  Az ICES IV övezetben kell lehalászni.”